Africana Softcover Books
Storieboeke reeks name
Fotoverhale lys name
Voorblaaie op CD
Foute op webwerf
Waar pas die boek in
REEKS STORIE BOEKE VOORBLAAIE
Agent vir Kominsek
Elda van Eck
Landstem Boek van die Maand
Maagd van die See - Pronk
Maagd van die See - Vanity
Marieta die Reiswaardin
Oloff die Seerower - Pionier
Oloff die Seerower - Sirkel
Ramala - Pionier
Ramala - Sirkel
Ridder van die Ruimtes
Rooi Jan - APB
Rooi Jan - Pronk
Rooi Jan - Sirkel
Ruiter die Baasspeurder
SA Polisie - Pronk
SA Polisie en Swerwer Speurder - Sirkel
Sahara Avontuur - Pronk
Sahara Avontuur - Sirkel
Speur en Spannings
Swart Luiperd - Pronk
Swart Luiperd - Sirkel/Vanity
Swerwer Speurder - Pronk
Temmers van die Woestyn - Pronk
Temmers van die woestyn - Sirkel
Ulrich van Ryn
Woeste Laeveld (1)
Woeste Laeveld (2)
ENKEL STORIE BOEKE VOORBLAAIE
Afrikaanse Pers Beperk
Gold Medal en Pronk
Hayne and Gibson
Janssonius en Heyns
Nasionale Pers Beperk
Van Riebeek Biblioteekskema
FOTOVERHAAL BOEKE VOORBLAAIE
Aksie en Liefde
Apache and Lone Wolf
Apache and Mark Condor
Arend van die Oerwoud
Arend van die Oerwoud en Tanya die Vegter
Beau die Ontembare
Beau the Untamed
Call for Mathew Craig
Captain Devil Saboteur
Code Name Deep
Cool The Hustler
Die Gedoemde Dekaan
Die Nag Arend
Die Swart Adelaar
Don le Meer
Dr Conrad Brand
Dr Gyor Tsarov
Dr Len Beyers
Dr Marshall Kirk
Eerste Liefde en Dr Conrad Brand
Grensvegter Dan Pienaar
Grensvegter Rocco de Wet
Hospitaal op horings
Kamp op horings
Kaptein Duiwel en Beau die Ontembare
Kid die Swerwer
Man sonder naam
Mark Condor and Thor
Ruiter in Swart
Ruiter in Swart en Kid die Swerwer
Saal 10 Ongevalle
Secrets plus Louise
Slaughter Gang War
Spioen Markus Tredoux
Spioen Olaf Bouwer
Tanya die Vegter
Tessa and Kid Colt
Tessa en Kid Colt
True SA Police
Uit die Dagboek van 'n Psigiater
Verdwaalde Harte en Saal 10
Young Love and Love Story
Gys van Graan
RESTORASIE VAN BOEKE SE VOORBLAAIE
WELKOM BY SKATKIS BOEKE UIT TOEKA
SE JARE (1950 tot 1980's)
Baie welkom by my webwerf. Hierdie webwerf handel hoofsaaklik oor die voorblaaie en ander inligting van ou afrikaanse sagteband storieverhale van die vyftiger en sestiger jare en fotoverhale van die sewentiger jare. Die voorblaaie, naam van boek, skrywer, uitgewer en jaartal van elke boek word aangedui, indien beskikbaar. As jy dus belangstel in 'n terugblik in die geskiedenis van Suid Afrika se sagteband storie en fotoverhale, dan is jy op die regte plek.
Hoekom juis so 'n webwerf? Suid-Afrika het 'n baie ryk geskiedenis aan afrikaanse sagteband verhale (foto en storie) met 'n verskeidenheid van skrywers oor die afgelope eeu, maar inligting rondom die skrywers en boeke is uiters beperk. Selfs ons argiewe het maar baie beperkte inligting rondom die boeke wat uitgegee is, veral boeke in die mid twintigste eeu. Hierdie webwerf poog dus om in die behoefte te voorsien, om sodoende nie net vir die versamelaar van waarde te wees nie, maar ook vir enige ander persoon wat belang stel om ons africana te kan kom bestudeer en geniet. Feitlik al die boeke het die pragtigste volkleur buiteblaaie.	U sal meer as 60 reeks boeke in die storieverhale hier kan sien, meer as 700 enkel sagteband storieverhale en 39 verskillende fotoverhaal boek reekse, met amper 400 voorblaaie in die onderskeie reekse. By die storieverhaal boeke ontbreek sommige van die voorblaaie en is enige persoon welkom om my te kontak, sou u dalk daar 'n bydrae kan maak om die inligting meer volledig te maak.
Hou asseblief ook in gedagte dat die inligting wat hierin vervat is, verkry is vanaf 'n verskeidenheid van bronne en kan al die inligting nie as 100% korrek voorgehou word nie. Foute mag dus voorkom. Geniet u tydjie op die webwerf en kom kuier gerus weer.
'n Reeks boek word omskryf as enige boeke van twee of meer boeke deur dieselfde of meer as een skrywer en met dieselfde karakaters in die storie. Die verhale mag op mekaar volg al dan nie.
Die enkel boeke word aangedui in eerstens uitgewers en dan volgens skrywers. As u dus op soek is na 'n sekere skrywer wat 'n enkel boek geskryf het, moet u die uitgewer van die betrokke boek weet, andersins moet u gebruik maak van die soek funksie.
FOTOVERHALE - AGTERGROND (deur Mnr. Koos Papenfus)
Ek onthou dit nog baie goed. Dit was die middel sestiger jare en ek was seker so ’n kannetjie in Standerd 6, of was dit nou 7? Maar in elk geval, my ou groot maat Okkert, het nuus gehad. Daar sou ’n fotoverhaal op die mark verskyn met die naam “Mark Condor” en sy ma hulle gaan een koop! Ons het nie werklik geweet wat dit was nie. Ons het “comics” geken, bv. Tarzan, die Skim en Blits Gordon en natuurlik ook Adoons-hulle. Maar dit was alles teken prente, nie foto’s nie.
Strookprente of “comics” het in al die dagblaaie verskyn, maar Sondae as bylaag in die groot koerante. Natuurlik was dit verslind deur al wat ’n kind was. En dit was alles in volkleur. Maar fotoverhale was iets nuuts, iets buitengewoons.
In elk geval. Die volgende dag was hy by die skool en ons het almal gelees. Die kleur voorblad en goeie fotografie het ons almal beïndruk. Saam met “Die Swart Luiperd, Rooi Jan” en ander slapband boekies van ons tyd, het kinders nou nuwe leesstof gehad. Suid-Afrika het weer ’n eerste en enigste gehad. Die enigste land ter wêreld waar fotoverhale byval gevind het en vir omtrent twee dekades lank floreer het. My ouers wou niks weet dat ons ook geld spandeer op ’n boekie nie. Dit was uit die bose en soos slapband boeke was dit ook as swak smaak en sogenaamde minder goeie leesstof beskou. Geen mens sal weet waarom hulle so eenvormig so gedink het nie. Ons kinders het dit glad nie verstaan nie, maar ons het maar gelees waar ons kon, soos dit met alle “verbode” literatuur van toeka se tyd gegaan het.
Vir een of ander rede het minder gegoede of altans minder belese mense die fotoverhale gekoop en gelees. Die ouerlike verbod het dit daar nie so ernstig verbied nie. As ons bymekaar was, is die jongste fotoverhale eers verslind en dan is ander dinge gedoen. My oom-hulle was ook sulke mense. Maar hulle was eintlik “Kyk” en “Ruiter in Swart” mense. Fotoverhale het later kafee rakke begin oorheers. Daar was goeie en sommer regtig swakkeres met patetiese fotografie en akteurs wat lyk of hulle uit die wasgoedmandjie gekom het. Ander was standhoudend en weer baie gewild. Die mark is naderhand totaal verswelg deur sowat 85 verskillende fotoverhaal reeks. Daar was Afrikaans en Engelse reekse. Daar was ook reekse wat gelyktydig in Afrikaans en in Engels verskyn het. Daar was ook in die destydse apartheidsdae, boekies wat spesifiek op die swart mark gerig was.
Verkope het begin afneem met die aanvang van die tagtiger jare en die verbetering van televisie. Bemarkers het die mark probeer red met A4 grootte dubbelboeke. ’n Gewilde reeks is gedeel met ’n minder gewilde reeks om albei se voorbestaan te probeer regverdig en verleng. Dit was egter net ’n gemengde sukses. Kleur uitgawes het toe ook begin verskyn. Die “Ruiter in Swart” se kleur uitgawes is vandag uiters gesogte versamelaars uitgawes en gaan vir baie honderde rande per eksemplaar, as mens dit nog in die hande kan kry, bygesê. Die einde was ongelukkig in sig vir fotoverhale. Een na die ander het hulle doodgeloop tot dit vandag nog net as ’n herinnering vir ons oorgebly het.
Die groot tragedie met die fotoverhale was, dat behalwe vir ’n paar van die grotes, min van die akteurs bekend was of geraak het en feitlik geen erkenning is aan skrywers of fotograwe gegee wat by meeste van die boekies betrokke was nie. Miskien is dit waar lesers kan help. As jy dalk weet wie ’n akteur of skrywer was, of dalk self ’n akteur of skrywer was in een of meer van die fotoverhale, deel dan asseblief jou herinneringe met ons.
'n Kort agtergrond word hier gegee van die mees populêre skrywers wat die meeste boeke geskryf het in die sagteband stories.
Spesiale dank gaan uit na Mnr. Anton Brelage van Irene in Suid Afrika. Na sy afsterwe het hy honderde boeke aan my nagelaat en sonder sy lewenslange bymekaar maak van die betrokke boekies, sou hierdie webwerf nooit moontlik gewees het nie.
Dank gaan ook uit na Marney van Ginkel van die Strand in Suid Afrika, vir haar ure se bydrae met die restorasie van die boeke se voorblaaie. Mnr. Lukie Carelsen van Waterkloofrif in Suid Afrika, vir sy hulp met voorblaaie vir van die Swart Luiperd - Pronk uitgawe boeke. Mnr. Jan Nell van Roodepoort in Suid Afrika, vir sy bydrae met voorblaaie, leen en die verkryging van skaars boeke wat ek gekort het. Mnr. Quintus van Rooyen van Despatch in Suid Afrika, vir sy hulp met die verkryging van baie skaars boeke wat ek gekort het. Mnr Koos Papenfus van Rayton, vir al sy groot werk met die verskaffing van fotoverhale se voorblaaie en ook addisonele inligting rondom elk van die betrokke boeke en reekse.
VERSKEIE REEKS SAGTEBAND BOEKE NOU TE KOOP IN PDF FORMAAT EN HIER VERKRYGBAAR
Die volgende reeks sagteband boeke kan nou bestel word: 1.) Woeste Laeveld Reeks (western), 2.) Ruiter Die Baasspeurder Reeks (speur), 3.) Ridder van die Ruimtes Reeks (western), 4.) Henk Human Reeks (wetenskapfiksie), 5.) Perdedief Reeks (western), 6.) Ridder Reeks (polisie), 7.) Ruiter Reeks (western), 8.) Simon Rand Reeks (wetenskapfiksie), 9.) Ridder van die Ruimtes Reeks (western), 10.) Spannings Reeks (spanning), 11.) Speur Reeks (speur) en 12.) Feitlik al die boeke van Edgar Rice Burroughs.
Vir meer inligting oor die betrokke reekse, klik slegs op die onderskeie reekse aan die linkerkant van die web bladsy. 'n Bestelling kan geplaas word deur my te kontak by Pieter_hb@hotmail.com
DIE OERWOUDVALK REEKS (7 BOEKE) IS NOU BESKIKBAAR...
Die volledige reeks in nou in boekvorm beskikbaar, maar slegs 'n beperkte hoeveelheid boeke is gedruk. Bestel dus vroegtydig om onnodige teleurstelling te voorkom. Vir enige bestelling, kontak my gerus by Pieter_hb@hotmail.com
1. Goudstad van Skeba - A. P. du Plessis (1959) 2. Die Seekat - A. P. du Plessis (1959)
3. Oervallei - A. P. du Plessis (1959) 4. Jagters van Zarsjata - A. P. du Plessis (1959)
5. Die Luiperdbende - A.P. du Plessis (1960) 6. Rewolusie in die oerwoud - A. P. du Plessis (1960)
7. Land van die Vampiere - A. P. du Plessis (1960)